阮雪榆

阮雪榆係中國壓力加工學家，做過中國工程院院士。佢喺上海出世，祖籍廣東中山。

阮雪榆早年曾經就讀於大同大學附中二院、南洋模範中學等校。1950年考入交通大學機械工程系。1953年畢業並留校任教。1958年起佢開始從事冷擠壓技術嘅研究，成為中國喺該領域研究之中嘅開拓者之一。1983年建立上海模具技術研究所並出任所長兼總工程師。同年加入九三學社。1994年當選中國工程院院士。1996年喺上海模具技術研究所基礎上成立咗模具CAD國家工程研究中心，阮雪榆出任中心主任。

佢仲曾經擔任全國政協委員、上海交通大學材料科學與工程學院名譽院長、聯合國教科文組織冷鍛技術教席負責人、國際冷鍛學會會員、國際環境保護與製造委員會常務委員等職。

參攷

雪榆
上海人
類:中國工程院院士
類:前全國政協委員
類:祖籍中山